Gelgaudiškio eglė
Gelgaudiškio eglė – buvusi išskirtinė eglė, augusi Šakių rajone, Gelgaudiškyje. Daugiau nei 150 metų senumo medis buvo vienas iš žinomiausių Gelgaudiškio pažintinio tako objektų. 2010 m. nudžiūvusi eglė buvo medkirčių nupjauta, nes dūlantis medžio kamienas kėlė pavojų miško lankytojams. Iki šiol tai buvo ne tik vienas iš didžiausių Šakių rajono, bet ir visos Lietuvos gamtos paminklų. Gelgaudiškio eglė buvo storiausia Lietuvos eglė, be to, ji oficialiai buvo pripažinta ir antra pagal aukštumą egle Lietuvoje.